‘આભડછેટમુકત ભારત અભિયાન-મિશનઃ ૨૦૪૭’ દ્વારા ગુજરાત તરફથી ઉત્તર પ્રદેશના મુખ્યમંત્રીને ભગવાન ગૌતમ બુદ્ધની પ્રતિકૃતિ ધરાવતો ૧૨૫ કિલોનો સાબુ તેમના મનની શુદ્ધતા માટે મોકલવામાં આવ્યો. આ સાબુયાત્રા આગળ ન વધે તે માટે ઉત્તર પ્રદેશની ૭૦૦ જેટલી પોલીસે ઝાંસી ખાતે કાર્યકરોને ગાડીમાંથી ઉતારી ગુજરાત પાછા વળાવ્યા. હા, સાબુ સ્વીકાર્યાની પાવતી પોલીસે આપી. બીજે દિવસે લખનૌ ખાતે આ અંગે ‘પ્રેસ કૉન્ફરન્સ’ કરવા ‘પ્રેસ ક્લબ’ પહોંચેલા આઠ કર્મશીલોને અટકમાં લેવા એક હજાર પોલીસનો કાફલો તૈનાત થયો. આઠ કર્મશીલોમાં નિવૃત્ત પોલીસવાળા દરપુરી પણ હતા. આઠમાંથી ચાર લોકો ૬૦થી વધારે વર્ષની ઉંમરવાળા હતા અને બધા અલગઅલગ સમાજના પ્રતિનિધિ હતા.